**Ministru kabineta noteikumu projekta**

**„Prasības pārtikas kvalitātes shēmām, to ieviešanas, darbības,**

**uzraudzības un kontroles kārtība” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Pārtikas aprites uzraudzības likuma 4.panta divpadsmitā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā esošie Ministru kabineta 2008.gada 18.augusta noteikumi Nr.663 „Prasības pārtikas kvalitātes shēmām, to ieviešanas, darbības, uzraudzības un kontroles kārtība” (turpmāk – noteikumi Nr.663) nosaka prasības pārtikas kvalitātes shēmām, tai skaitā Nacionālajai pārtikas kvalitātes shēmai.Pamatojoties uz Valdības rīcības plāna un Nacionālā attīstības plāna 2014.–2020.gadam prioritāšu pasākumiem, kas paredz kvalitatīvas vietējās izcelsmes pārtikas pieejamības veicināšanu vietējā tirgū un pārtikas kvalitātes shēmu produktu ražotāju atbalstīšanu, kā arī vietējo preču un pakalpojumu iepirkuma īpatsvara palielināšanu publiskajos iepirkumos, nepieciešams precizēt Nacionālās pārtikas kvalitātes shēmas prasības un izstrādāt prasības jaunām produktu grupām – dzeramajam un avota ūdenim, minerālūdenim, sulu dzērieniem, kā arī konditorejas izstrādājumiem. Tā kā Latvijas klimatisko apstākļu dēļ izejvielu piegādātājiem ir sezonāla rakstura darbība un ražotājiem visa gada garumā nav pieejamas visa veida Latvijā ražotas izejvielas, piemēram, kakao, tiek paplašināta nacionālās pārtikas kvalitātes shēma. Tas dos iespēja ražotājiem ražot un patērētājiem saņemt paaugstinātas kvalitātes produktus, kuros pārsniegts vispārīgais komerciālo preču standarts un vismaz 75 % no ražošanā izmantotajām izejvielām ir iegūtas vienā valstī – Latvijā. Patērētāji šādu produktu var viegli atpazīt pēc zaļās krāsas norādes „Kvalitatīvs produkts”, tautā sauktas par „Zaļo karotīti”. Tāpat būs iespēja ražot paaugstinātas kvalitātes produktus, kuros pārsniegts vispārīgais komerciālu preču standarts un kuru pilns pārstrādes cikls notiek Latvijā. Šos produktus varēs atpazīt pēc bordo krāsas norādes „Kvalitatīvs produkts”, kuras apakšmalā kā uzraksts izvietota produkta ražošanas valsts vai reģiona norāde „Ražots Latvijā”, kas apliecina, ka produkta pilns pārstrādes cikls notiek attiecīgajā valstī.Lai veicinātu kvalitātes politikas attīstību Latvijā, tostarp atbalsta pasākumu plānošanu, nepieciešams iegūt datus par pārtikas kvalitātes shēmās saražoto produktu skaitu un apjomu, tāpēc ražotājiem reizi gadā būs jāsniedz šī informācija. Tā kā noteikumos Nr.663 izdarāmo grozījumu skaits pārsniedz vairāk nekā pusi no noteikumu punktu skaita, noteikumi ir sagatavoti jaunā redakcijā.Noteikumu projekts pilnībā atrisinās minētās problēmas. |
| 3. | Projekta izstrādē iesaistītās institūcijas | Pārtikas un veterinārais dienests (turpmāk – PVD) |
| 4. | Cita informācija | Preču zīmes „kvalitatīvs produkts” zaļās krāsas dizaina īpašnieks ir Zemkopības ministrija un tā ir reģistrēta LR Patentu valdes valsts preču zīmju reģistrā.2013.gada 20.februārī Zemkopības ministrija noslēdza licences līgumu, ar kuru Latvijas Pārtikas uzņēmumu federācijai (turpmāk – LPUF) nodeva tiesības izmantot preču zīmi "Kvalitatīvs produkts". Līgumā noteiktas abu pušu tiesības un pienākumi preču zīmes administrēšanā. LPUF, īstenojot projektu "Pārtikas produktu kvalitātes klāsteris" (turpmāk – projekts), izstrādāja preču zīmes "Kvalitatīvs produkts" bordo krāsas dizainu, kuru iesniedza reģistrācijai Patentu valdē.  Šobrīd ir sagatavots līguma projekts, kurā paredzēts, ka preču zīmi var izmanot saskaņā ar Ministru kabineta noteikumu projektu „Prasības pārtikas kvalitātes shēmām, to ieviešanas, darbības, uzraudzības un kontroles kārtība” (turpmāk – noteikumu projekts) un pēc projekta noslēguma uz LPUF vārda reģistrētā preču zīme bez atlīdzības tiek nodota Zemkopības ministrijas īpašumā.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Vairāk nekā 1400 pārtikas kvalitātes shēmās iesaistītu dalībnieku. |
| 2. | Tiesiskā regulējuma ietekme uz tautsaimniecību un administratīvo slogu | Specifiski ietekmes novērtējumi nav veikti, taču paredzams, ka varētu palielināties kvalitatīvas vietējās izcelsmes pārtikas pieejamība vietējā tirgū, kā arī vietējo preču un pakalpojumu iepirkuma īpatsvars publiskajos iepirkumos.  |
| 3. | Administratīvo izmaksu monetārs novērtējums | Noteikumu projekts paredz, ka operators, katru gadu iesniedz pārskatu par iepriekšējā gadā shēmā realizētiem produktiem.Pēc stāvokļa uz 2014. gada 1. janvāri nacionālajā pārtikas kvalitātes shēmā darbojas 42 operatori, Garantētā tradicionālo īpatnību shēmā – 2 ražotāju grupas, kas apvieno vidēji 7 ražotājus.Vidējā alga privātajā sektorā pēc www.csb.gov.lv datiem 2013.gadā ir 689,00 EUR mēnesī. Pieņemot, ka viena pārskata sagatavošana un elektroniska iesniegšana varētu aizņemt 5 stundas, privātā sektora administratīvās izmaksas ir šādas:4,31 EUR x 5h x 42 x 1 = 905,10 EUR.Pieņemot, ka ražotāju grupa, kura sagatavo un nosūta elektroniski ZM pārskata kopsavilkumu apkopo vidēji 7 dalībnieku informāciju, vidējā alga privātajā sektorā pēc www.csb.gov.lv datiem 2013.gadā ir 689,00 EUR mēnesī. Pieņemot, ka viena kopsavilkuma sagatavošana un elektroniska iesniegšana varētu aizņemt 1 stundu, privātā sektora administratīvās izmaksas ir šādas:4,79 EUR x 1 h x 1 x 1 = 4.79 EUR.Pieņemot, ka Pārtikas un veterinārais dienests apkopo operatoru iesniegto informāciju un elektroniski nosūta ZM, vidējā alga sabiedriskajā sektorā pēc www.csb.gov.lv datiem 2013.gadā ir 766,00 EUR mēnesī. Pieņemot, ka kopsavilkuma sagatavošana un nosūtīšana varētu aizņemt astoņas stundas, valsts pārvaldes administratīvās izmaksas ir šādas:4,79 EUR x 8 h x 1 = 229,92 EUR.Operators iesniedz PVD iesniegumu un sarakstu par izejvielu piegādātājiem uzsākot darbību.Pieņemot, ka iesnieguma un saraksta sagatavošana un elektroniska iesniegšana varētu aizņemt 3 stundas. Pieņemot, ka vidēji gadā pievienojas 20 jauni operatori, privātā sektora administratīvās izmaksas ir šādas:4,31 EUR x 3h x 20 x 1 = 258,6 EUR.Operators sagatavo un iesniedz iesniegumu par norādes lietošanas tiesību piešķiršanu. Pieņemot, ka iesnieguma sagatavošana un elektroniska iesniegšana varētu aizņemt 1 stundu un to, ka vidēji gadā pievienojas 20 jauni operatori, privātā sektora administratīvās izmaksas ir šādas:4,31 EUR x 1h x 20 x 1 = 86,2 EUR.Operators divas reizes gadā iesniedz informāciju par izmaiņām sarakstā, kurā norādīti izejvielu piegādātājiOperators sagatavo un iesniedz informāciju, pieņemot, ka tās sagatavošana un elektroniska iesniegšana varētu aizņemt 1 stundu un to, ka vidēji gadā izmaiņas varētu būt 20 operatoriem, privātā sektora administratīvās izmaksas ir šādas:4,31 EUR x 1h x 20 x 2 = 172,4 EUR. |
| 4. | Cita informācija | Nav. |

*Anotācijas III un IV sadaļa – projekts šīs jomas neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2006.gada 15.decembra Regula (EK) Nr.1974/2006, ar ko paredz sīki izstrādātus piemērošanas noteikumus Padomes Regulai (EK) Nr.1698/2005 par atbalstu lauku attīstībai no Eiropas Lauksaimniecības fonda lauku attīstībai (ELFLA) (turpmāk – Regula Nr.1974/2006).Eiropas Parlamenta un **Padomes 2004. gada 29. aprīļa Regulas (EK) Nr.852/2004** (turpmāk – Regula Nr.852/2004). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums |  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.1974/2006 22.panta 1.punkts. | Noteikumu projekta 2.punkts. | Komisijas regulas Nr.1974/2006 22.panta 1.punkta prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr.1974/2006 22.panta 2.punkts. | Noteikumu projekta 2.punkts. | Komisijas regulas Nr.1974/2006 22.panta 2.punkta prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| **Regulas Nr.852/2004 2.panta m) punkts** | Noteikumu projekta 21.punkts | **Regulas Nr.852/2004 2.panta m) punkta** prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

*Anotācijas V sadaļas 2.tabula – projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika saskaņots ar biedrību „Lauksaimnieku organizāciju sadarbības padome”, biedrību „Zemnieku saeima”, Latvijas Lauksaimniecības kooperatīvu asociācija , LPUF un nozaru asociācijām. No 17.01.2014. līdz 23.01.2014. projekts bija ievietots Zemkopības ministrijas tīmekļa vietnē komentāru sniegšanai, bet tādi netika saņemti. |
| 2. | Sabiedrības līdzdalība projekta izstrādē | Notikušas 12 sanāksmes un seminārs ar nozaru asociācijām, LPUF, Pārtikas un veterināro dienestu un Nacionālās pārtikas kvalitātes shēmas dalībniekiem.  |
| 3. | Sabiedrības līdzdalības rezultāti | Priekšlikumi apkopoti noteikumu projekta sadaļā „Nacionālās pārtikas kvalitātes shēmas prasības”.  |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | PVD, biedrības „Vides kvalitāte” sertifikācijas institūcija „Vides kvalitāte” un VSIA „Sertifikācijas un testēšanas centrs”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta, pamatojoties uz esošo institūciju funkcijām. |
| 3. | Cita informācija | Nav |

# Zemkopības ministrs J.Dūklavs

2014.07.04. 15:02

1500

G.Dzerkale

67027404, Ginta.Dzerkale@zm.gov.lv